คือเราเป็นทอนซินอักเสบค่ะ แต่ตรงลิ้นมีฝ้าสีขาว ขูดเอาไม่ออกค่ะ แต่เวลาขูดมันจะติดมาด้วยเป็นสีขาวๆ มีกลิ่นค่ะ แล้วก็มีตุ่มใสๆบริเวณลิ้นด้วย แบบนี้คืออะไรหรอคะ มีทางรักษายังไงมั้ยคะ
สวัสดีค่ะ อาการมีฝ้าสีขาวที่ลิ้น ขูดไม่ออก มีกลิ่นผิดปกติ อาจจะเกิดจาก ภาวะการติดเชื้อราที่ลิ้น โรคทางผิวหนังอื่นๆเช่นโรคไลเคนพลานัสคือการอักเสบเรื้อรังที่ปากและลิ้นการดูแลสุขอนามัยในช่องปากที่ไม่ดีพอ ภาวะขาดน้ำ ดื่มแอลกอฮอล์มาก สูบบุหรี่หรือใช้ยาสูบต่อเนื่อง การดูแลตัวเองเบื้องต้น ให้งดการสูบบุหรี่และดื่มแอลกอฮอล์ แปรงฟันวันละ 2 ครั้งเช้าเย็นและควรแปรงที่ลิ้นด้วย ดื่มน้ำมากๆ และงดรับประทานอาหารรสจัดที่ทำให้ระคายเคือง สังเกตอาการค่ะ ถ้ายังมีฝ้าขาวมากต่อเนื่อง เจ็บ มีกลิ่นเหม็นผิดปกติ อาจจะเป็นกลุ่มการติดเชื้อหรืออักเสบที่ควรได้รับการตรวจเพิ่มเติมโดยแพทย์ และรับยารักษาตามโรคอย่างเหมาะสมต่อไป